Казанда автобус йөртүче һәм кондуктор инвалидка ярдәм итүдән баш тарткан

	Казан прокуратурасы күзәтчелек ведомствосына 89 нчы маршрут автобусы йөртүчесенә һәм кондукторына шикаять белән мөрәҗәгать иткән инвалидны яклады. Шәһәр прокуратурасында "Татар-информ" мәгълүмат агентлыгы хәбәрчесенә белдерүләренчә, бу хәл агымдагы елның 15 июнендә булган.	  "Автобус йөртүче һәм кондуктор арбада утырган инвалидка транспорттан инвалидларны чыгару җайланмасын кулланудан баш тартканнар, хәтта ачуланганнар да. Нәтиҗәдә аңа автобус пассажирлары кирәкле тукталышта чыгарга ярдәм иткән", - дип ачыклык кертте агентлык әңгәмәдәше.

Шул сәбәпле, прокуратура «ИТЦ» ҖЧҖ директоры адресына хокук бозуларны бетерергә һәм вазифаи затларны дисциплинар җаваплылыкка тартырга тәкъдим иткән. Нәтиҗәдә 89 нчы маршрут йөртүчесенә һәм кондукторына премия түләнмәгән. 
	Гөлүзә ВАСИЛОВА	
Татар-информ

	№ --- | 19.08.2016	


